**ELŐTERJESZTÉS**

**Hévíz Város Önkormányzat Képviselő-testülete**

**2018. november 29-i rendes nyilvános ülésére**

**Tárgy:** Hévíz-Balaton Airport Kft. 2019. évi üzleti terv

**Az előterjesztő:** Papp Gábor polgármester

**Készítette:** Benkő Attila Hévíz-Balaton Airport Kft ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

Hévíz-Balaton Airport Kft Felügyelő Bizottsága

**Törvényességi szempontból ellenőrizte:** Dr. Tüske Róbert jegyző

Papp Gábor s.k.

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft 2012-ben kezdte meg működését. Az elmúlt években a gazdasági társaság működése csak úgy volt biztosítható, hogy a tulajdonos és a központi költségvetés mindig biztosított számára támogatást.

A gazdasági társaság a 2019. évi üzleti tervének elkészítésekor is számolt azzal, hogy a biztonságos működéshez külső támogatást fog kapni. A tervezett támogatáshoz képest kisebb összegben realizálódik a társaság saját bevétele. Az üzleti terv tartalmazza, hogy a forgalom alapját a PA Turistik és a Salamon Reisen által indított charter járatok képezik. A PA Turistik 2019-ben várhatóan indít egy München járatot, mely bevételként szintén szerepel az üzleti tervben. Légiforgalmi bevételekből tervezésre került 100.673 ezer forint, mely várhatóan 28.000 fős személyforgalom esetén érhető el.

A reptérnek a járatokon kívül származik még bevétele repülési célú üzemanyag értékesítéséből, bérleti díjból, valamint reklámfelületek értékesítéséből. Ezek a bevételek az elmúlt évek adatai, illetve a meglévő szerződések alapján kerültek tervezésre az üzleti tervben. Az ilyen szerződéses kötelezettségekből származó bevétel várhatóan 28.609 ezer forint.

Egyéb közvetített szolgáltatásból várhatóan 1.743 ezer forint teljesül.

A 2019. évi üzleti terv a reptér működéséhez szükséges személyi és működési kiadásokat tartalmazza, mely 385.425 ezer forint. Ezeket a kiadásokat a reptér működési engedélye miatt akkor is kell teljesíteni, ha nincs éppen járat, illetve utasforgalom a reptéren. A terv a legnagyobb költségtakarékosság alapján került összeállításra. A működési kiadások 41 %-át a humán költségek jelentik. Ez évtől már az egész évre vonatkozóan itt jelenik meg az őrzésvédelem keretében foglalkoztatott 18 fegyveres őr bére és járulékai. A dolgozóknál 6 %-os bérfejlesztéssel számol a terv, mely mindenképpen szükségessé vált a speciális képzéssel rendelkező munkaerő megtartása érdekében ez éves szinten 9 millió forint többletkiadást jelent, amennyiben minden dolgozó megkapja a bérfejlesztést.

A 2019. évi terv alapján a reptér várhatóan 5.599 ezer forint pozitív eredménnyel zárja a gazdasági évet, de ehhez mindenképpen szükséges legalább 260 millió forint támogatás.

Az üzleti terv melléklete tartalmazza a gazdasági társaság működésére vonatkozóan a mérleg és eredmény kimutatási tény adatokat 2014-2017 évekre. Ahhoz, hogy a társaság a 2019. évi üzleti tervét teljesíteni tudja, mindenképpen szükséges az, hogy az ez évre kimutatott várható adatok teljesüljenek. A 2018. évi tény adatok álltak rendelkezésre 2018. szeptember 31-ig és az év végégi várható változások alapján került megállapításra egy év végi záró állomány.

Az eredmény-kimutatásból megállapítható, hogy 2018. szeptember 30-án a reptér 50.163 ezer forint pozitív eredménnyel zárt. Az év végén várható eredmény 12.865 ezer forint lesz.

A reptér a tulajdonostól 2018. évben 50 millió forint támogatásban részesült, mely összeg az év elején már 100 %-ban átadásra került. Ebből a társaság csak 4.595 ezer forintot tudott elszámolni a 2018. évi működési kiadásokra, a fennmaradó támogatás a 2017. évi szállítói állomány rendezésére lett felhasználva.

Az Innovációs és Technológiai Minisztérium 200 millió forinttal támogatta a reptér működését, mely összeg 2018. augusztus 3-án jelent meg a reptér számláján.

A társaság várható év végi pénzkészlete lehetővé teszi, hogy a rendelkezésre álló hitelkeretből nem lesz év végén hitelállománya, így a tulajdonosnak nem kell forrást biztosítani annak rendezésére.

A 2019. évi gazdálkodására vonatkozó adatok teljesítésénél nagyon fontos az, hogy a társaság a 2018. évet a mellékletben leírtak szerint tudja teljesíteni, továbbá legalább 260 millió forintos támogatásban részesüljön.

A döntéshez egyszerű szótöbbség szükséges.

**I.**

1. **HATÁROZATI JAVASLAT**

(amely a Hévíz-Balaton Airport Kft …../2018. (……….) számú alapítói határozata )

1. Hévíz Város Önkormányzat Képviselő-testülete a Hévíz-Balaton Airport Kft 2019. évi üzleti tervét az eszközök és források egyező összegben 144.782 ezer forint összeggel és várható 5.599 ezer forint pozitív eredménnyel elfogadja.
2. A Képviselő-testület felkéri a Hévíz-Balaton Airport Kft ügyvezető igazgatóját, hogy a 2019. évi pénzügyi tervben leírtak teljesítése érdekében tegyen meg minden intézkedést és a havi likviditási jelentéseknél adjon tájékoztatást annak teljesítéséről.

Felelős: Benkő Attila Hévíz-Balaton Airport Kft ügyvezető igazgató

Határidő: 2019. december 31.

Felelős: Papp Gábor polgármester

Határidő: 2018. december 8.

I**II.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
|  | Az előterjesztés  készítője |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | ügyvezető igazgató  előterjesztés készítője |  |  |
| Vecsera Jánosné | könyvvizsgáló |  |  |